تورکیه و قطر آراسیندا موختلیف ساحه‌لرده اینکیشاف ائدن ایکی طرف‌لی علاقه‌لر چرچیوه‌سینده تشکیل ائدیلن تورکیه-قطر یوکسک ایستراتژی شورانین 6-جی ایجلاسی پایتاخت آنکارادا کئچیریلیر.
ایجلاس جمهور باشقانی رجب طیب اردوغان و قطر دؤولتی‌نین امیری شیخ تمیم بن حمد آل ثانی‌نین باشچیلیغیندا کئچیریله جک. ایجلاسدا ایشتیراک ائتمک اوچون تورکیه-‌یه گلن قطر امیری شیخ تمیم بن حمد آل ثانی جمهو باشقانی رجب طیب اردوغان طرفیندن بئش تپه ده رسمی بیر مراسیمله قارشیلانیب.
مراسیم‌دن سونرا تکبتک گؤروش کئچیرن اردوغان و آل ثانی داها سونرا هئیت‌لر آراسیندا کئچیریله‌جک توپلانتیدا ایشتیراک ائده‌جک‌لر.
گؤروش‌لردن سونرا ایکی اؤلکه آراسیندا موختلیف ساحه‌لرده موقاویله‌لرین ایمضالانماسی مراسیمی کئچیریله‌جک.
جمهور باشقانی اردوغان و آل ثانی سون 70 آیدا 18-جی ذیروه ییغینجاغینی تشکیل ائدرکن، بو وضعیت ایکی اؤلکه آراسینداکی علاقه‌لر و دؤولت‌لر آراسینداکی موناسیبت‌لر باخیمیندان بؤیوک معنا کسب ائدیر.
